เรื่องร้องเรียน: ซอยรามคำแหง 174 ตั้งแต่หน้าปากซอยไปจนถึงบริเวณชุมชนบัวขาวถนนเป็นหลุมเป็นบ่อแตกร้าวเป็นฝุ่นดินโคลนเนื่องจากในซอยมีงานก่อสร้างหมู่บ้านจัดสรรรวมทั้งยังมีรถขนดินทรายและปูนและรถบรรทุกขนาดใหญ่วิ่งเข้าออกตลอดเวลาแทบทั้งวัน แม้แต่ฟุตบาทหน้าปากซอยยังโดนรถบรรทุกขนาดใหญ่เฉี่ยวจนพังมีเหล็กโผล่ขึ้นมาเป็นอันตรายมาก ไม่มีหน่วยงานที่เกี่ยวข้องมาดูแลเลยทำได้แค่เพียงเอายางมะตอยโปะแต่ก็โปะช่วยชุ่ยๆ อยากลองให้ผู้ใหญ่ที่นั่งอยู่บนหอคอยงาช้างทั้งหลายลองมาขับรถในซอยนี้ดูจะเข้าใจถึงความเดือดร้อนของคนที่อยู่ในอาศัยในซอยนี้ ยิ่งโดยเฉพาะเวลาที่ฝนตกหนักน้ำจะท่วมขังหน้าปากซอยเนื่องจากเศษขยะรวมทั้งหินดินทรายโคลนลงไปอุดตันในท่อระบายน้ำจนน้ำระบายออกไม่สะดวก
การดำเนินการของเจ้าหน้าที่: สำนักงานเขตมีนบุรี โดยฝ่ายโยธา ได้ดำเนินการแก้ไขซ่อมแซมเรียบร้อยแล้ว
ความเห็นของผู้แจ้ง: ขอบคุณเจ้าหน้าที่ครับ แต่ควรมีวิธีการป้องกันในระยะยาวด้วยครับ หน้าปากซอยบริเวณนี้ทิ้งขยะกันมั่วมากเพราะมีทั้งรถเข็น แผงลอย ตลาด และเป็นบริเวณพื้นที่ต่ำกว่าถนนหลัก ยังไงๆต้องเกิดน้ำท่วมซ้ำแน่นอน
พื้นที่: แขวงมีนบุรี เขตมีนบุรี กรุงเทพมหานคร